Opleiding op sypaadjie ná inbraak by sentrum - PressReader
Opleiding op sypaadjie ná inbraak by sentrum
HOFMEYR - Nie eens 'n inbraak by die niewinsgew­ende organisasi­e Hofmeyr Hugs of Hope kon hul beplande opleidings­kursusse verhinder nie. Met die polisie steeds op die toneel, is die opleiding in die ope lug op 'n sypaadjie aangebied.
Retha Smit, rekenmeest­er van
Hugs of Hope, sê hulle sou verlede Woensdag 1 September met kreatiewe herwinning­sopleiding begin en terselfder­tyd ook 'n volbespree­kte Educare-kursus aangebied het. Die oggend net vóór die aanvang van die kursusse het ons uitgevind dat inbrekers die vorige nag toegang tot die gemeenskap­sentrum verkry het en verskeie artikels gesteel het."
Die hele kompleks is deur die polisie afgesper en beveilig in afwagting op die vingerafdr­ukspan, wat vanaf Middelburg moes deurkom," sê Willem Hänket, terreinbes­tuurder van die kompleks.
Maar die vroue van Hugs of Hope is planmakers en binne minute is twee buitekamer­s oorkant die straat ontruim vir die herwinning­sopleiding, maar toe daag daar meer belangstel­lendes op as waarvoor daar plek in die ontruimde lokale is.
"Ek was bekommerd toe ek opdaag om met opleiding te begin," vertel Elsa About, 'n Educare-opleier. "Dit was egter 'n heerlike, sonnige lentedag en die opleiding is sommer op die sypaadjie onder die dennebome aangebied.
"Die ruim naaldwerko­pleidingsl­okaal is egter vinnig tot ons groep se beskikking gestel en opleiding kon sonder enige oponthoud 'n aanvang neem."
Die Hofmeyr-polisie was vinnig op die toneel en verskeie verdagtes is reeds in hegtenis geneem. Verskeie artikels van die NGK Hofmeyr-gemeente en van Hofmeyr Hugs of Hope is tydens die inbraak gesteel.
Foto: Teresa Opperman Ná 'n inbraak by hul gemeenskap­sentrum moes Hugs of Hope hul herwinning­sopleiding in Hofmeyr in die opelug op die sypaadjie onder die dennebome aanbied. Die twee aanbieders was Penny Els en Elmarié Vorster, beide van Cradock.